Chigaŵa 8: Vo Bayibolo Lilayizga Vifiskika
Bayibolo likonkhoska vinthu vawuneneska vo vikuchitika kali kweniso vo vazamuchitika munthazi. Ŵanthu angakamba cha vamunthazi. Ndichu chifukwa chaki tiziŵa kuti Bayibolo likutuliya kwaku Chiuta. Kumbi Bayibolo likambanji za munthazi?
Likamba za nkhondu yikulu yaku Chiuta. Pankhondu iyi Chiuta wazamutuzgapu vinthu viheni vosi ndipuso ŵanthu aheni pacharu, kweni wazamuvikiliya ateŵeti ŵaki. Fumu yaku Chiuta, Yesu Khristu, yazamuwoneseska kuti ateŵeti aku Chiuta azije mwachimangu ndipuso mwalikondwa. Ndipu pazamuŵavi matenda pamwenga nyifwa.
Kumbi tikondwa cha kuti Chiuta wazamusambuska charu chapasi kuja paradayisu? Asani tikhumba kuzija mu paradayisu uyu, titenere kuchita chinthu chinyaki. M’nkhani yakumaliya ya m’buku ili, tisambirengi vo titenere kuchita kuti tizikondwi ndi vinthu vamampha vo Chiuta wasungiya ateŵeti ŵaki. Sonu ŵerenga CHIGAŴA 8 kuti uziŵi vo Bayibolo likukamba kuti vazamuchitika munthazi.
tum_Latn tum_Latn tum_Latn tum_Latn